|  |
| --- |
| odbor verejného obstarávania |
| Pribinova 2, 812 72 Bratislava |

**Zápisnica z posúdenia splnenia podmienok účasti**

podľa § 40 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

(ďalej len „zákon“)

**Predmet zákazky:** **„Upratovacie a čistiace služby pre: časť 3 - Žilinský kraj“**

**Postup**: verejná súťaž

**Označenie v/vo Úradnom** 2023/S 207-650645 zo dňa 26. 10. 2023

**vestníku EÚ/ VVO**: 211/2023 - 27.10.2023 pod číslom 34929 - MSS

**Dátum a čas otvárania ponúk: 18.12.2023 o 11:00 hod.**

**Miesto otvárania ponúk:** zasadacia miestnosť č.428 OVO

**a) Zoznam členov komisie**

|  |  |  |  |  |  |  |
| --- | --- | --- | --- | --- | --- | --- |
| **P.č.** | **Meno zástupcu verejného obstarávateľa** | | | | **Právo vyhodnocovať** | |
|  |  | | | |  |  |
| 1. | Ing. Branislav Chlebana |  |  |  | Nie |  |
| 2. | Ing. Milan Varga | |  |  | Nie |  |
| 3. | Ing. Mário Kajzar | | | | Áno |  |
| 4. | RNDr. Ingrid Kotercová | | | | Áno |  |
| 5. | Mária Hubíková | | | | Áno |  |

**b) Zoznam všetkých uchádzačov, ktorí predložili ponuky Zoznam všetkých uchádzačov**

|  |  |
| --- | --- |
| **P.č.** | **Obchodné meno a adresa sídla uchádzača/skupiny dodávateľov** |
|  |  |
| 1. | PRIMA INVEST, spol. s r. o. (IČO: 31644791, SK) |
| 2. | ORIOLA SK s.r.o (IČO: 50019201, SK) |
| 3. | SLOVCLEAN a.s. (IČO: 35956526, SK) |
| 4. | Juniper s. r. o. (IČO: 36365998, SK) |
| 5. | Special Service International SK s. r. o. (IČO: 47961066, SK) |
| 6. | cata-REAL, s. r. o. (IČO: 36432288, SK) |
| 7. | LUX FACILITY MANAGEMENT s.r.o. (IČO: 36579769, SK) |
| 8. | ATALIAN SK s.r.o. (IČO: 44390823, SK) |

**c)Zoznam vybratých záujemcov a dôvody ich vybratia**

Neaplikuje sa.

**d) Zoznam vylúčených uchádzačov alebo záujemcov s uvedením dôvodu ich vylúčenia**

|  |  |
| --- | --- |
| **P.č.** | **Obchodné meno a adresa sídla uchádzača/skupiny dodávateľov** |
|  |  |
| 8. | ATALIAN SK s.r.o. (IČO: 44390823, SK) |

Komisia uchádzača č.8 listom č. p. VO2-2024/000573-06 odoslaným dňa 10.01.2024, požiadala elektronicky, prostredníctvom elektronického systému Josephine o poskytnutie vysvetlenia ponuky. Uchádzač odpoveď doručil dňa 16.01.2024, kde upravil objemy v stĺpci „Sumár za 4 roky“ na správne hodnoty a zároveň upravil jednotkové ceny v štruktúrovanom rozpočte ceny pre časť 3 tak, aby sa celková cena v EUR zhodovala s pôvodnou predloženou celkovou cenou pre časť 3. Vzhľadom k tomu, že uchádzač upravil jednotkové ceny, týmito úpravami zároveň zmenili ponuku, čo je v rozpore s § 53 ods. 1 zákona. Zároveň nedodržal požiadavku verejného obstarávateľa a niektoré jednotkové ceny upravil na 4 desatinné miesta, napriek tomu, že v súťažných podkladoch v prílohe č.4 v návrhu na plnenie kritérií sa uvádza, že uchádzačom navrhovaná jednotková cena za každú položku predmetu zákazky musí byť uvedená v EUR, matematicky zaokrúhlená na dve desatinné miesta.

**e) Zoznam záujemcov, ktorí nebudú vyzvaní na predloženie ponuky alebo na rokovanie alebo na dialóg s uvedením dôvodu**

Neaplikuje sa.

**f) Informácie o vyhodnotení splnenia podmienok účasti.**

Vzhľadom na skutočnosť, že sa jedná o verejnú súťaž s uplatnením s uplatnením § 66 ods. 7 prvej vety zákona, komisia na vyhodnotenie ponúk (ďalej len „komisia“) po vyhodnotení ponúk v súlade s § 53 zákona posúdila v súlade s § 40 zákona  splnenie podmienok účasti uchádzačom č.7, ktorý sa umiestnil na 1. poradí po vyhodnotení podľa § 53 zákona. Uchádzač č.7 na preukázanie splnenia požadovanej podmienky účasti podľa § 32 zákona predložil Jednotný európsky dokument, v ktorom uviedol, že plní všetky požadované podmienky účasti.

Komisia si overila na webovej stránke [www.uvo.gov.sk](http://www.uvo.gov.sk) v Zozname hospodárskych subjektov jeho registráciu a úplnosť dokladov, ako aj registračné číslo, pod ktorým je v Zozname hospodárskych subjektov zaevidovaný, registračné číslo 2022/9-PO-D1228, platnosť zápisu od: 14.09.2022 do: 14.09.2025. Na základe uvedeného komisia konštatovala, že uchádzač č.7 **splnil** podmienku účasti podľa **§ 32 zákona.**

Uchádzač č.7 na preukázanie splnenia podmienok účasti podľa §34 ods.1 písm. a) zákona predložil zoznam poskytnutých služieb za predchádzajúce tri roky od vyhlásenia verejnej súťaže v minimálnej hodnote 1 200 000,00 EUR, potvrdzujúce poskytnutie služieb rovnakého charakteru ako je požadovaný predmet zákazky, komisia si dané skutočnosti overila na stránke ÚVO v evidencii referencií, kde danú skutočnosť uchádzač splnil poskytnutím služby pre ministerstvo vnútra SR na základe objednávok z Rámcovej dohody č. OVO2-2020/000083-95 v období od 1.1.2021 do 31.12.2021 v hodnote 750 977,18 EUR a od 1.1.2022 do 31.12.2022 v hodnote 664 045,19 EUR s počtom objektov viac ako 60.

Dátum:

Podpisy členov komisie:

.............................................. ..............................................

Ing. Branislav Chlebana Ing. Mário Kajzar

.............................................. ..............................................

Ing. Milan Varga RNDr. Ingrid Kotercová

..............................................

Mária Hubíková